Kristent Konservativt Parti

Kristent Konservativt Parti var et norsk kristenkonservativt politisk parti som eksisterte fra 1965 til 1998. Det ble grunnlagt under navnet Norges Demokratiske Parti og stilte sporadisk til valg inntil de i 1998 slo seg sammen med Samlingspartiet Ny Fremtid, under navnet Kristent Samlingsparti (KS). Handelsskolebestyrer Sverre Skien fra Kopervik var partiets første formann.Aftenposten - Norges demokratiske parti formelt stiftet (7.1.1965) Det kristne verdigrunnlaget var i de første årene mindre markant.

De stilte liste i Rogaland under Stortingsvalget 1965. 

Partiet hadde svært liten oppslutning, men gjorde flere forsøk på å verve politikere fra andre partier. Blant annet forsøkte man å få stortingsrepresentant Anita Apelthun Sæle (KrF) til å stille som toppkandidat i Hordaland.
Den tid partiet het Norges Demokratiske Parti, kunne det sammenlignes med dagens Kystparti.
Etter en indre maktkamp, overtok den kristenkonservative Paul Granberg som leder av partiet i 1980, og partiet skiftet da navn, først til «Kristendemokratene» (1980)Aftenposten - Ny ledelse, nytt partinavn (23.4.1980, s.32) og «Fredspartiet» (ca 1984)Aftenposten - Politisk parti ville politi-sjekke medlem (16.2.1984, s.16) og senere til «Kristent Konservativt Parti (1990).Aftenposten - Innspill og utspill (9.9.1993, s.7) 

De hadde et listesamarbeid med utbrytere fra ALP på midten av 1970-tallet.Aftenposten - Utbrytere til ALP-samling (30.1.1976) På slutten av 1970-tallet ble partiets Oslo-liste forsøkt kuppet av nynazister med Erik Blücher og Norsk Folkeparti i spissen.Aftenposten - Grotesk og injurierende (15.8.1979) I 1980 dreide partiets politikk i mer kristenkonservativ retning etter at Paul Garberg tok over. Fra da av ble hovedsakene kamp mot abortlov, samboerforhold, «tukling med skaperverket» og etterhvert partnerskapslov.Aftenposten - Allsidig partiflora (21.5.1995, s.16)

Prest og abortmotstander Per Kørner var aktiv i tidlig i 1990-årene.Aftenposten - KKP splitter kristenfolket (27.8.1992, s.15)  Han tilhørte den fraksjonen som brøt ut og dannet Kristent Samlingsparti i 1992, som ikke var identisk med det senere partiet med samme navn.

Ledere
Sverre Skien (født 1919, død 1997): 1965–1973
Lars Fagerland: 1973–1980
Leif Karlung (født 1927, død 1999): 1980
Paul Granberg (født 1922, død 1995) : 1980–1995

Referanser

 Eksterne lenker 
  Nytt kristent konservativt parti på Vestlandet. Studio-debatt. Dagsnytt 1830

Kategori:Tidligere politiske partier i Norge
Kategori:Politiske partier etablert i 1965
Kategori:Politiske partier nedlagt i 1998
Kategori:Abortmotstand
Kategori:Konservative partier i Norge